Hayden Powell

Hayden James Richard Powell (født 25. september 1983) er jazztrompetist og komponist med base i Oslo. Powell er  engelsk, men flyttet til Norge som barn og vokste opp i Molde. Han har samarbeidet med en rekke musikere og blant annet gitt ut soloalbumene The Attic (2011) og Roots and Stems (2013).♙

Karriere 

Han har en bachelorgrad i utøvende jazz fra jazzlinja ved NTNU (2006), og fullførte en mastergrad i utøvede jazz ved Norges musikkhøgskole våren 2011. Powell startet karrieren som 13-åring med tradjazzbandet Dixi fra Molde, som etterhvert gav ut fire cd-er.

Senere har han spilt med bl.a. Magic Pocket, Trondheim Jazzorkester og Jens Carelius i tillegg til hans egen trio. Hayden Powell har mottatt Moldejazz og Sparebank 1 sitt jazzstipend (2006), Trondheim jazzfestivals talentpris (2009), og ble sammen med bandet Magic Pocket JazZtipendiat i 2009/2010. Dette stipendet, som blir delt ut av Midtnorsk jazzsenter, Moldejazz og Sparebank 1, er på  kr og gir mottakeren mulighet til å skrive et bestillingsverk til Trondheim Jazzorkester på Moldejazz året etter. Resultatet av dette bestillingsverket kan høres på albumet Trondheim Jazz Orchestra & Magic Pocket – Kinetic Music.

Som komponist har Powell i tillegg til nevnte bestillingsverk også skrevet for storband (Midtnorsk Ungdomsstorband, Big Boss Band, Ett Fett Storband m.m.), korps (Luftforsvarets musikkorps, Bispehaugen Ungdomskorps) og en rekke mindre besetninger. Han har dessuten skrevet en mini-opera basert på romanen om «Dr Jekyll and Mr Hyde» (2006), og laget arrangementer til Jens Carelius sin utgivelse The Architect (2011).

Diskografi, utvalg

Solo 
 Hayden Powell – The Attic (2011)
 Hayden Powell - Roots and Stems (2013)

Samarbeid 
 Dixi – Just Over in the Dixi-Land (1998)
 Dixi – Some of Those Days (1999)
 Dixi – Going to the Mardi Gras (Herman Records, 2002)
 Dixi – The New Orleans Sessions (2005)
 Trondheim Jazz Orchestra & Vigleik Storaas – Tribute (MNJ records, 2006)
 Trondheim Jazz Orchestra & Maria Kannegaard Trio – Live in Oslo (MNJ records, 2007)
 Trondheim Jazz Orchestra og Kobert – Live at Moldejazz (MNJ records, 2009)
 Trondheim Jazz Orchestra & Erlend Skomsvoll – What if: A Counterfactual Fairytale (MNJ records, 2009)
 Siri Nilsen – Vi som ser i mørket (Grappa, 2009)
 Midtnorsk Ungdomsstorband – Live at Dokkhuset (Komponist og dirigent, MNJ records, 2009)
 Jens Carelius – The Beat of the Travel (Viking Records, 2009)
 Jo Skaansar – Den Blåaste Natt (Talik, 2010)
 Magic Pocket & Morten Qvenild – The Katabatic Wind (Bolage, 2011)
 Jens Carelius – The Architect (Jansen Plateproduksjon, 2011)
 Trondheim Jazz Orchestra & Magic Pocket – Kinetic Music (MNJ records, 2011)
 Solfrid Molland – "Katedral For Tapte Drømmer" (Kirkelig Kulturverksted, 2011)
 Trondheim Jazz Orchestra & Øyvind Brække – "Migrations" (MNJ records, 2011)

Referanser 

 Dagbladets anmeldelse av Hayden Powell – The Attic
 NRKs Erling Wicklund sin anmeldelse av Hayden Powell – The Attic

Eksterne lenker 
 
 

Norske jazztrompetister
Personer fra Molde kommune
Fødsler i 1983